CELEX: 22021D1946
Language: mt
Date: 2021-09-28 00:00:00
Title: Id-Deċiżjoni Nru 1/2021 tal-Kumitat Speċjalizzat stabbilit bl-Artikolu 8(1)(r) tal-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa, u r-Renju Unit tal-Gran Brittanja u l-Irlanda ta’ Fuq, min-naħa l-oħra, tat-28 ta’ Settembru 2021 fir-rigward tal-estensjoni tal-perjodu msemmi fl-Artikolu 540(3) li matulu profili tad-DNA u data dattiloskopika jistgħu jiġu skambjati mar-Renju Unit (2021/1946)[ (Skont ir-Regola 9(2) tal-Anness 1 tal-Ftehim dwar il-Kummerċ u Kooperazzjoni, is-Segretarjat għandu jirreġistra kull deċiżjoni jew rakkomandazzjoni b’numru tas-serje u b’referenza għad-data tal-adozzjoni tiegħu.)]

10.11.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 397/32
               
            
         ID-DEĊIŻJONI Nru 1/2021 TAL-KUMITAT SPEĊJALIZZAT STABBILIT BL-ARTIKOLU 8(1)(R) TAL-FTEHIM DWAR IL-KUMMERĊ U L-KOOPERAZZJONI BEJN L-UNJONI EWROPEA U L-KOMUNITÀ EWROPEA TAL-ENERĠIJA ATOMIKA, MINN NAĦA, U R-RENJU UNIT TAL-GRAN BRITTANJA U L-IRLANDA TA’ FUQ, MIN-NAĦA L-OĦRA,
         tat-28 ta’ Settembru 2021
         fir-rigward tal-estensjoni tal-perjodu msemmi fl-Artikolu 540(3) li matulu profili tad-DNA u data dattiloskopika jistgħu jiġu skambjati mar-Renju Unit (2021/1946)[ (1)]
         IL-KUMITAT SPEĊJALIZZAT DWAR L-INFURZAR TAL-LIĠI U L-KOOPERAZZJONI ĠUDIZZJARJA,
         Wara li kkunsidra l-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa, u r-Renju Unit tal-Gran Brittanja u l-Irlanda ta’ Fuq, min-naħa l-oħra (il-“Ftehim dwar il-Kummerċ u l-Kooperazzjoni”), u b’mod partikolari l-Artikolu 540(3) tiegħu,
         Billi:
         
                     (1)
                  
                  
                     Il-Ftehim dwar il-Kummerċ u l-Kooperazzjoni ġie ffirmat fit-30 ta’ Diċembru 2020, applikat proviżorjament mill-1 ta’ Jannar 2021 u daħal fis-seħħ fl-1 ta’ Mejju 2021.
                  
               
                     (2)
                  
                  
                     Skont il-paragrafu 3 tal-Artikolu 540 tal-Ftehim dwar il-Kummerċ u l-Kooperazzjoni, il-Partijiet qablu li l-Istati Membri jistgħu jipprovdu lir-Renju Unit data personali kif imsemmi fl-Artikoli 530, 531, 534 u 536 sad-data jew id-dati ddeterminati mill-Unjoni f’konformità mal-paragrafu 2 tal-Artikolu 540, iżda mhux aktar minn disa’ xhur wara d-dħul fis-seħħ tal-Ftehim dwar il-Kummerċ u l-Kooperazzjoni. Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jista’ jestendi dan il-perjodu darba b’mhux aktar minn disa’ xhur.
                  
               
                     (3)
                  
                  
                     L-evalwazzjonijiet meħtieġa skont l-Artikolu 540 mhux se jitlestew sat-30 ta’ Settembru 2021. Sabiex l-Istati Membri jkunu jistgħu jkomplu jfornu lir-Renju Unit data personali kif imsemmi fl-Artikoli 530, 531, 534 u 536 mill-1 ta’ Ottubru 2021 sakemm jitlestew l-evalwazzjonijiet, huwa xieraq li l-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jestendi l-perijodu previst fil-paragrafu 3 tal-Artikolu 540 b’disa’ xhur sat-30 ta’ Ġunju 2022.
                  
               ADOTTA DIN ID-DEĊIŻJONI:
         
            Artikolu 1
            Il-perijodu li matulu l-Istati Membri jistgħu jkomplu jipprovdu, lir-Renju Unit, data personali kif imsemmi fl-Artikoli 530, 531 u 534 tal-Ftehim dwar il-Kummerċ u l-Kooperazzjoni, u jipprovdu lir-Renju Unit data personali ulterjuri disponibbli u informazzjoni oħra kif imsemmi fl-Artikolu 536 tal-Ftehim dwar il-Kummerċ u l-Kooperazzjoni huwa estiż sat-30 ta’ Ġunju 2022.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.
         
         
            Magħmul fi Brussell u Londra, fit-28 ta’ Settembru 2021.
            
               Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja
            
            
               
                  Il-Kopresidenti
               
               Chris JONES
               Stephen RYAN
               Bruno GENCARELLI
            
         
         
            (1)  Skont ir-Regola 9(2) tal-Anness 1 tal-Ftehim dwar il-Kummerċ u Kooperazzjoni, is-Segretarjat għandu jirreġistra kull deċiżjoni jew rakkomandazzjoni b’numru tas-serje u b’referenza għad-data tal-adozzjoni tiegħu.